ପ୍ରଫୁଲ୍ଲ କର

ପ୍ରଫୁଲ୍ଲ କର (୧୬ ଫେବୃଆରୀ ୧୯୩୯ – ୧୭ ଅପ୍ରେଲ ୨୦୨୨) ପୁରୀଠାରେ ଜନ୍ମିତ ଜଣେ ଓଡ଼ିଆ ସଙ୍ଗୀତକାର, ଗାୟକ, ଗୀତିକାର, ଗାଳ୍ପିକ ଓ ସ୍ତମ୍ଭକାର ଥିଲେ । ସେ ୧୯୬୦ ମସିହାରେ ତାଙ୍କ ସଙ୍ଗୀତ ଜୀବନ ଆରମ୍ଭ କରିଥିଲେ । ସେ ୭୦ରୁ ଅଧିକ ଓଡ଼ିଆ କଥାଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେବା ସହିତ ୮ଥର ରାଜ୍ୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲେ ।

 ବାଲ୍ୟ ଜୀବନ 
ପ୍ରଫୁଲ୍ଲ କର ୧୯୩୯ ମସିହା ଫେବୃଆରୀ ୧୬ ତାରିଖରେ, ପୁରୀରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପିତା ବୈଦ୍ୟନାଥ କର ଓ ମାତାଙ୍କ ନାମ ସୁଶିଳା କର ଥିଲା । ତାଙ୍କ ପରିବାରରେ ସଂଗୀତମୟ ପରିବେଶ ଥିଲା । ତାଙ୍କ ପିତାଙ୍କର ବଡ଼ ଭାଇ କ୍ଷେତ୍ରମୋହନ କର ଜଣେ ତବଲାବାଦକ ଥିବା ଯୋଗୁ ହୀରାବାଈ ବରୋଡେକର, ପଣ୍ଡିତ ଓଁକାରନାଥ ଠାକୁର, ପନ୍ନାଲାଲ ବୋଷ, ପ୍ରସୂନ ବାନାର୍ଜୀ, ରାଧିକାମୋହନ ମୈତ୍ର, ଏ.କାନନ୍, ମାଳବୀକା କାନନ ଆଦି କଳାକାରମାନଙ୍କର ତାଙ୍କ ଘରକୁ ଯିବା ଆସିବା ଥିଲା । ବାଲ୍ୟକାଳରୁ ପ୍ରଫୁଲ୍ଲ କର ଏହି ସବୁ ସଙ୍ଗୀତଜ୍ଞମାନଙ୍କୁ ଶୁଣିବାର ସୁଯୋଗ ପାଇଥିଲେ ଓ ଏହାର ପ୍ରଭାବ ତାଙ୍କ ଉପରେ ପଡ଼ିଥିଲା । ପିଲାବେଳୁ ସେ ନିଜ ପିତାଙ୍କୁ ହରାଇଥିଲେ ଏବଂ ମାମୁଁ ଘରେ ତାଙ୍କର ଲାଳନ ପାଳନ ହୋଇଥିଲା । ଅଜା, ଭଗବାନ ମିଶ୍ର ଓ ଆଈ ଅପର୍ଣ୍ଣା ଦେବୀଙ୍କଦ୍ୱାରା ଏକ ବୌଦ୍ଧିକ ଏବଂ ଧାର୍ମିକ ପରିବେଶରେ ସେ ବଢିଥିଲେ ।

 ଶିକ୍ଷା 
ପ୍ରଫୁଲ୍ଲ କର, ପୁରୀର ଗଦାଧର ହାଇସ୍କୁଲ ଓ ସାମନ୍ତ ଚନ୍ଦ୍ରଶେଖର ମହାବିଦ୍ୟାଳୟରୁ ଶିକ୍ଷାଗ୍ରହଣ କରିଥିଲେ । ପୁଣି ଉତ୍କଳ ବିଶ୍ୱବିଦ୍ୟାଳୟରୁ କଳା ଓ ଆଇନରେ ସ୍ନାତକ ଉପାଧି ଲାଭ କରିଥିଲେ । ପରବର୍ତ୍ତୀ ସମୟରେ ସେ ଅଖିଳ ଭାରତୀୟ ଗନ୍ଧର୍ବ ମହାବିଦ୍ୟାଳୟ, ମହାରାଷ୍ଟ୍ରରୁ ଗୁରୁ ମାର୍କଣ୍ଡେୟ ମହାପାତ୍ର, ପଣ୍ଡିତ କେ. ଆଦିନାରାୟଣ, ପଣ୍ଡିତ ଜେ.ଭି.ଏସ.ରାଓ ପ୍ରମୁଖଙ୍କ ପ୍ରତ୍ୟକ୍ଷ ତତ୍ତ୍ୱାବଧାନରେ, ସଂଗୀତ ବିଶାରଦ ଉପାଧି ହାସଲ କରିଥିଲେ ।

 ପରିବାର 
ଦୁଇ ପୁଅ ଓ ଗୋଟିଏ ଝିଅଙ୍କୁ ନେଇ ପ୍ରଫୁଲ୍ଲଙ୍କ ପରିବାର । ବଡ଼ ପୁଅ ମହାଦୀପ ଗିଟାର ଓ ହାରମୋନିୟମ ବଜାନ୍ତି । ଝିଅ ସନ୍ଧ୍ୟାଦୀପା ଜଣେ ଓଡ଼ିଶୀ ନୃତ୍ୟଶିଳ୍ପୀ । ସାନପୁଅ ମହାପ୍ରସାଦ ଜଣେ ହିନ୍ଦୁସ୍ତାନୀ ଶାସ୍ତ୍ରୀୟ ସଙ୍ଗୀତ ପ୍ରଶିକ୍ଷିତ କଣ୍ଠଶିଳ୍ପୀ ।

 କର୍ମଜୀବନ 
ପ୍ରଫୁଲ୍ଲ କର ନିଜର ପେଷାଦାର ସଙ୍ଗୀତ ଜୀବନ ୧୯୬୦ ମସିହାରେ ଆରମ୍ଭ କରିଥିଲେ ଏବଂ ଖୁବ ଶିଘ୍ର ନିଜକୁ ଆକାଶବାଣୀର (ଗ୍ରେଡ଼-ଏ) ଓ ଟେଲିଭିଜନର ଜଣେ ପ୍ରତିଷ୍ଠିତ ସଙ୍ଗୀତକାର, ଗାୟକ ଓ ଗୀତିକାର ଭାବରେ ପ୍ରତିଷ୍ଠିତ କରିପାରିଥିଲେ ।

ପ୍ରଫୁଲ୍ଲ କର ପ୍ରାୟ ୭୦ରୁ ଅଧିକ ଓଡ଼ିଆ ସିନେମା ଓ ୪ଟି ବଙ୍ଗଳା ସିନେମାରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ।http://www.odisha.com/20100216/fullstory/prafulla_kar.html ତାଙ୍କ ସଙ୍ଗୀତ ନିର୍ଦ୍ଦେଶନାରେ ଓଡ଼ିଶୀ ଶାସ୍ତ୍ରୀୟ ସଙ୍ଗୀତ ତଥା ପାରମ୍ପାରିକ ଓଡ଼ିଶୀ ଲୋକଗୀତର ବହୁଳ ବ୍ୟବହାର ଦେଖିବାକୁ ମିଳେ । ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶନା ପାଇଁ ସେ ୮ଥର ରାଜ୍ୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲେ ।

ପ୍ରଫୁଲ୍ଲ କରଙ୍କ ସଙ୍ଗୀତ ନିର୍ଦ୍ଦେଶନାରେ, ଅନୁରାଧା ପୌଡ଼ୱାଲ, ଉଷା ମଙ୍ଗେସକର, କବିତା କୃଷ୍ଣମୂର୍ତ୍ତୀ, ସୁରେଶ ୱାଡ଼େକର, ମହମ୍ମଦ ଅଜିଜ, ଅମିତ କୁମାର, ବାଣୀ ଜୟରାମ, ଏସ. ଜାନକୀ, ଆର. ସୁଶୀଳା, ଚିତ୍ରା, ସ୍ୱର୍ଣଲତା, ୟେଶୁ ଦାସ, ଏସ. ପି. ବାଲସୁବ୍ରମଣ୍ୟମ, ମନୁ, ଆରତୀ ମୁଖର୍ଜୀ,ନିର୍ମଳା ମିଶ୍ର, ସିପ୍ରା ବୋଷ, ଅଜୟ ଚକ୍ରବର୍ତି, ହୈମୟନ୍ତି ଶୁକ୍ଳା ପ୍ରଭୃତି ବହୁ ଜାତୀୟ ସ୍ଥରର ଗାୟକମାନେ ଓଡ଼ିଆ ସିନେମା କଣ୍ଠଦାନ କରିଥିଲେ । ତାଙ୍କ ସଙ୍ଗୀତ ନିର୍ଦ୍ଦେଶନାରେ ବହୁ ଗାୟକ/ଗାୟିକାମାନେ ନିଜର ଶ୍ରେଷ୍ଠ ପ୍ରଦର୍ଶନ କରି ବହୁ ସମ୍ମାନ ଲାଭ କରିଛନ୍ତି ।

ଚଳଚ୍ଚିତ୍ର ସଙ୍ଗୀତ ବ୍ୟତିତ ଅନ୍ୟ ସଙ୍ଗୀତ ମାଧ୍ୟମରେ ମଧ୍ୟ ସେ ବହୁଳ ଅବଦାନ ଦେଇଥିଲେ ।

 ଓଡ଼ିଆ ଭାଗବତ - ଏଚ୍.ଏମ୍.ଭି କମ୍ପାନୀଦ୍ୱାରା ନିର୍ମିତ, ୭ଟି ଅଡ଼ିଓ କ୍ୟାସେଟ
 ଓଡ଼ିଆ ଛନ୍ଦ - ଓଡ଼ିଶୀ ଅନୁସନ୍ଧାନ କେନ୍ଦ୍ରଦ୍ୱାରା ନିର୍ମିତ, ପାରମ୍ପାରିକ ଓଡ଼ିଆ ସଙ୍ଗୀତର ୩ଟି ଅଡିଓ କ୍ୟାସେଟ
 କୃତାଞ୍ଜଳି - ଏଚ୍.ଏମ୍.ଭି କମ୍ପାନୀଦ୍ୱାରା ନିର୍ମିତ, ଦୃଷ୍ଟିହୀନ ଗାୟକମାନଙ୍କ ଦ୍ୱାର ପରିବେଷିତ ଆଲବମ
 ଦେଶାତ୍ମବୋଧକ ସଙ୍ଗୀତ - ଓଡ଼ିଶା ସରକାରଙ୍କଦ୍ୱାରା ନିର୍ମିତ, ବିଶିଷ୍ଟ ସ୍ୱାଧୀନତା ସଂଗ୍ରାମୀମାନଙ୍କଦ୍ୱାରା ଲିଖିତ ଆଲବମ

ଓଡ଼ିଶୀ ସଙ୍ଗୀତ କ୍ଷେତ୍ରରେ ମଧ୍ୟ ତାଙ୍କ ଅବଦାନ ଅତୁଳନୀୟ । ବିଭିନ୍ନ ଓଡ଼ିଶୀ ନୃତ୍ୟ ଗୁରୁମାନଙ୍କ ସହ ମିଶି, ସେ ବହୁ ଓଡ଼ିଶୀ ନୃତ୍ୟନାଟିକାରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । 

 ଶ୍ରୀ କେଳୁଚରଣ ମହାପାତ୍ର- ଯାଜ୍ଞସେନୀ
 ଶ୍ରୀ କେଳୁଚରଣ ମହାପାତ୍ର- ଲାବଣ୍ୟବତୀ
 ଶ୍ରୀ କେଳୁଚରଣ ମହାପାତ୍ର- ଅଶୋକ
 ଶ୍ରୀ କେଳୁଚରଣ ମହାପାତ୍ର- ଏକଲବ୍ୟ
 ଶ୍ରୀ କେଳୁଚରଣ ମହାପାତ୍ର- ସ୍ୱପ୍ନନାୟିକା
 ଶ୍ରୀମତି ଶର୍ମିଳା ବିଶ୍ୱାସ - ସମ୍ପୂର୍ଣା
 ଶ୍ରୀମତି ଶର୍ମିଳା ବିଶ୍ୱାସ - କଥା ସୁପର୍ଣଖା
 ଶ୍ରୀମତି ଶର୍ମିଳା ବିଶ୍ୱାସ - ପଞ୍ଚଭୂତ
 ଶ୍ରୀମତି ଶର୍ମୀଳା ବିଶ୍ୱାସ - ମୂର୍ଛନା
 ଶ୍ରୀମତି ଶର୍ମିଳା ବିଶ୍ୱାସ - ଜଗନ୍ନାଥ ପ୍ରିୟ ନାଟକମ୍
 ଶ୍ରୀମତି କୁମ୍‌କୁମ୍‌ ମହାନ୍ତି - ଦେବୀ ନୃତ୍ୟ
 ଶ୍ରୀମତି କୁମ୍‌କୁମ୍‌ ମହାନ୍ତି - ଅରଣ୍ୟ
 ଶ୍ରୀମତି କୁମ୍‌କୁମ୍‌ ମହାନ୍ତି - ମହାପ୍ରଳୟ
 ଶ୍ରୀମତି କୁମ୍‌କୁମ୍‌ ମହାନ୍ତି - ଜୟ ଯାତ୍ରା
 ଶ୍ରୀମତି କୁମ୍‌କୁମ୍‌ ମହାନ୍ତି - ଭକ୍ତ ଦାସିଆ
 ଶ୍ରୀମତି କୁମ୍‌କୁମ୍‌ ମହାନ୍ତି - କ୍ରାନ୍ତି
 ଶ୍ରୀ ଗଙ୍ଗାଧର ପ୍ରଧାନ - ମାନ ଭଞ୍ଜନ
 ଶ୍ରୀମତି ଇଲିନା ସିତାରିସ୍ତି- ଶିବ ତାଣ୍ଡବ
 ଶ୍ରୀମତି ଇଲିନା ସିତାରିସ୍ତି- ବକୁଳ ଭରଣ ପଲ୍ଲବୀ
 ଶ୍ରୀମତି ସନ୍ଧ୍ୟାଦୀପା କର- ମାଳଶ୍ରୀ
 ଶ୍ରୀମତି ସନ୍ଧ୍ୟାଦୀପା କର- ଆରଭୀ ପଲ୍ଲବୀ

ସଙ୍ଗୀତ ବ୍ୟତିତ, ସାହିତ୍ୟ କ୍ଷେତ୍ରରେ ମଧ୍ୟ ତାଙ୍କର ବହୁ ଅବଦାନ ରହିଥିଲା । ଦୈନିକ ଖବର କାଗଜ ଧରିତ୍ରୀରେ ସେ ନିୟମିତ ସ୍ତମ୍ଭକାର ଭାବରେ ଲେଖୁଥିଲେ । ଏହି ଲେଖାଗୁଡିକ 'ସାଁଉଟା କାହାଣୀ' ନାମକ ପୁସ୍ତକରେ ମଧ୍ୟ ପ୍ରକାଶ ପାଇସାରିଛି । 'ଆଜ୍ଞାମାଳ' ଓ 'କୃପାଜଳ' ନାମରେ ତାଙ୍କ ରଚିତ ଦୁଇଟି ଭଜନ ପୁସ୍ତକ ମଧ୍ୟ ପ୍ରକାଶ ପାଇସାରିଛି । ପ୍ରଫୁଲ୍ଲ କର ଓଡ଼ିଶୀ ସଙ୍ଗୀତକୁ ଶାସ୍ତ୍ରୀୟ ସଙ୍ଗୀତ ମର୍ଯ୍ୟଦା ଦେବାପାଇଁ କାର୍ଯ୍ୟ କରିଥିଲେ । ସଙ୍ଗୀତ, ସାହିତ୍ୟ ବ୍ୟତିତ ରୋଷେଇ କରିବା ଓ ଚିତ୍ର ଆଙ୍କିବାରେ ମଧ୍ୟ ତାଙ୍କର ରୁଚି ରହିଛି । ପ୍ରଗତିବାଦୀ ୩୦/୦୧/୨୦୧୫ ପୃଷ୍ଠା 'କ'ରେ ପ୍ରକାଶିତ "କମଳ ଦେଶ ରାଜକୁମାର ମୁଁ"

ପ୍ରଫୁଲ୍ଲ କରଙ୍କ ସମ୍ମାନରେ ୨୦୦୭ ମସିହାରୁ ତାଙ୍କ ନାମରେ ଏକ ଫାଉଣ୍ଡେସନ ଗଠନ କରାଯାଇଛି ଓ ୨୦୦୮ ମସିହାରୁ ଏହି ଫାଉଣ୍ଡେସନ ତରଫରୁ "ପ୍ରଫୁଲ୍ଲ କର ସମ୍ମାନ" ପ୍ରଦାନ କରାଯାଉଛି । ଏ ପର୍ଯ୍ୟନ୍ତ, ଅକ୍ଷୟ ମହାନ୍ତି(୨୦୦୮)http://www.hindu.com/2009/02/14/stories/2009021450590200.htm, ଶାନ୍ତନୁ ମହାପାତ୍ର(୨୦୦୯), ପ୍ରଣବ ପଟ୍ଟନାୟକ(୨୦୧୧)http://cinemasagar.com/award/pranab-pattnaik-awarded-prafulla-kar-samman/, ଚିତ୍ତ ଜେନା(୨୦୧୨)https://www.batoi.com/360/odisha/2012/02/17/prafulla-kar-samman-conferred-on-chitta-jena/, ଅନୁପ ଜଲୋଟା(୨୦୧୪) ଏହି ସମ୍ମାନ ଲାଭ କରିସାରିଛନ୍ତି ।

 ଓଡ଼ିଆ କଥାଚିତ୍ରକୁ ଅବଦାନ 
 କଥାଚିତ୍ର ଭୂମିକା   ନିର୍ଦ୍ଦେଶକ  ବର୍ଷପୁରସ୍କାରଏମିତି ଭାଇ ଜଗତେ ନାହିଁସଙ୍ଗୀତକାରପ୍ରଶାନ୍ତ ନନ୍ଦ ୧୯୯୪ନାଗଜ୍ୟୋତିସଙ୍ଗୀତକାରରାମନାରାୟଣ ୧୯୯୪ପାଚେରୀ ଉଠିଲା ମଝି ଦୁଆରୁସଙ୍ଗୀତକାରବିଜୟ ଭାସ୍କର ୧୯୯୪ଆଶାସଙ୍ଗୀତକାରଶାନ୍ତନୁ ମିଶ୍ର ୧୯୯୩ନାଗ ପଞ୍ଚମୀସଙ୍ଗୀତକାରବିଜୟ ଭାସ୍କର ୧୯୯୨ପ୍ରୀତିର ଇତିସଙ୍ଗୀତକାରରଘୁ ମିଶ୍ର ୧୯୯୨ବସ୍ତ୍ର ହରଣସଙ୍ଗୀତକାରଶିଶିର ମିଶ୍ର ୧୯୯୧ଭୂଲି ହୁଏନାସଙ୍ଗୀତକାରବିଜୟ ମହାନ୍ତି ୧୯୮୭ତୁଣ୍ଡ ବାଇଦସଙ୍ଗୀତକାରଗୋବିନ୍ଦ ତେଜ ୧୯୮୭ଛ ମାଣ ଆଠ ଗୁଣ୍ଠସଙ୍ଗୀତକାରପାର୍ବତୀ ଘୋଷ ୧୯୮୬ସଂସାରସଙ୍ଗୀତକାରଗୌର ଘୋଷ,ପାର୍ବତୀ ଘୋଷ ୧୯୮୬ଗୃହଲକ୍ଷ୍ମୀସଙ୍ଗୀତକାରସି.ଏସ.ଆର.ରାଓ ୧୯୮୫ରାଜ୍ୟ ପୁରସ୍କାର: ଶ୍ରେଷ୍ଠ ଗାୟିକା- ଗୀତା ଦାସପୂଜାଫୁଲସଙ୍ଗୀତକାରଜେ. ଏଚ୍. ସତ୍ତାର ୧୯୮୫ସମୟ ବଡ଼ ବଳବାନସଙ୍ଗୀତକାରଶିଶିର ମିଶ୍ର ୧୯୮୫ସ୍କୁଲ ମାଷ୍ଟରସଙ୍ଗୀତକାର  ୧୯୮୫ରାଜ୍ୟ ପୁରସ୍କାର: ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶନା- ପ୍ରଫୁଲ୍ଲ କର :ଶ୍ରେଷ୍ଠ ଗାୟକ- ଅଜୟ ଚକ୍ରବର୍ତ୍ତୀଜନନୀସଙ୍ଗୀତକାରମହମ୍ମଦ ମହସୀନ ୧୯୮୪ପ୍ରତିଧ୍ୱନିସଙ୍ଗୀତକାରପି.ସି.ଦାସ ୧୯୮୪ରାମ ରହିମସଙ୍ଗୀତକାରସୁଶିଲ ମୁଖାର୍ଜୀ ୧୯୮୩ହିସାବ ନିକାଶସଙ୍ଗୀତକାରପ୍ରଶାନ୍ତ ନନ୍ଦ ୧୯୮୨ଜ୍ୱାଇଁ ପୁଅସଙ୍ଗୀତକାର, ଗୀତିକାରଦିନେନ ଗୁପ୍ତା ୧୯୮୨ମୁଁ ତୁମେ ଓ ସେସଙ୍ଗୀତକାର, ଗୀତିକାରକୁମାର ଆନନ୍ଦ ୧୯୮୨ବିଶ୍ୱ ମଙ୍ଗଳ ସଙ୍ଗୀତକାର, ଗୀତିକାରଜେ.ଏଚ.ସତାର ୧୯୮୨ଦେବଜାନୀ ସଙ୍ଗୀତକାରବ୍ୟୋମକେଶ ତ୍ରିପାଠୀ ୧୯୮୨ରାଜ୍ୟ ପୁରସ୍କାର: ଶ୍ରେଷ୍ଠ ଗାୟିକା- ବାଣୀ ଜୟରାମମାନସୀ ସଙ୍ଗୀତକାର, ଗୀତିକାରମଳୟ ମିତ୍ର ୧୯୮୨ପୂଜା ସଙ୍ଗୀତକାର,ଗାୟକପ୍ରଶାନ୍ତ ନନ୍ଦ ୧୯୮୨ମା ଓ ମମତାସଙ୍ଗୀତକାରପ୍ରଶାନ୍ତ ନନ୍ଦ ୧୯୮୨ରାମାୟଣସଙ୍ଗୀତକାରଗୋବିନ୍ଦ ତେଜ ୧୯୮୦ରାମ ବଳରାମସଙ୍ଗୀତକାର, ଗୀତିକାରଏ. ସଞୀବ ୧୯୮୦ସିତା ଲବ କୁସସଙ୍ଗୀତକାରଏସ.ଜଗଦୀଷ ଚନ୍ଦ୍ରା ୧୯୮୦ରାଜ୍ୟ ପୁରସ୍କାର: ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶନାତପସ୍ୟାସଙ୍ଗୀତକାର, ଗୀତିକାରନଗେନ ରାୟ ୧୯୮୦ରାଜ୍ୟ ପୁରସ୍କାର: ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶନା- ପ୍ରଫୁଲ୍ଲ କର: ଶ୍ରେଷ୍ଠ ଗାୟକ-ପ୍ରଣବ ପଟ୍ଟନାୟକଗୌରୀ ସଙ୍ଗୀତକାର, ଗୀତିକାରଧୀର ବିଶ୍ୱାଳ ୧୯୮୦ମଥୁରା ବିଜୟ ସଙ୍ଗୀତକାର, ଗୀତିକାରଏ ସଞ୍ଜିବୀ ୧୯୭୯ବଳିଦାନ ପ୍ରଚ୍ଛଦପଟ୍ଟ ଗାୟକପ୍ରଶାନ୍ତ ନନ୍ଦ ୧୯୭୮ରାଜ୍ୟ ପୁରସ୍କାର: ଶ୍ରେଷ୍ଠ ଗାୟକ- ପ୍ରଫୁଲ୍ଲ କରସତୀ ଅନସୂୟା ପ୍ରଚ୍ଛଦପଟ୍ଟ ଗାୟକ,ଗୀତିକାରଏ ସଞ୍ଜିବା. ରାଓ ୧୯୭୮ରାଜ୍ୟ ପୁରସ୍କାର: ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶନାସୁଜାତା ପ୍ରଚ୍ଛଦପଟ୍ଟ ଗାୟକ,ଗୀତିକାରବିଶ୍ୱଜୀତ ଦାସ ୧୯୭୮ମୁକ୍ତି  ସଙ୍ଗୀତକାର, ଗୀତିକାର ବ୍ୟୋମକେଶ ତ୍ରିପାଠୀ ୧୯୭୭ରାଜ୍ୟ ପୁରସ୍କାର: ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶନା- ପ୍ରଫୁଲ୍ଲ କର: ଶ୍ରେଷ୍ଠ ଗାୟକ- ରଘୁନାଥ ପାଣିଗ୍ରାହୀବନ୍ଧୁ ମହାନ୍ତି  ସଙ୍ଗୀତକାର ନିତାଇ ପାଲିତ ୧୯୭୭ରାଜ୍ୟ ପୁରସ୍କାର: ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶନାବତୀଘରସଙ୍ଗୀତକାରଅନନ୍ତ ମହାପାତ୍ର ୧୯୭୬ସିନ୍ଦୂର ବିନ୍ଦୁସଙ୍ଗୀତକାରଶିଶିର ମିଶ୍ର ୧୯୭୬ରାଜ୍ୟ ପୁରସ୍କାର: ଶ୍ରେଷ୍ଠ ଗାୟକ-ପ୍ରଣବ ପଟ୍ଟନାୟକଶେଷ ଶ୍ରାବଣସଙ୍ଗୀତକାରପ୍ରଶାନ୍ତ ନନ୍ଦ ୧୯୭୬ରାଜ୍ୟ ପୁରସ୍କାର: ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶନାମମତା ସଙ୍ଗୀତକାରବ୍ୟୋମକେଶ ତ୍ରିପାଠୀ୧୯୭୫ରାଜ୍ୟ ପୁରସ୍କାର: ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶନା

 ସମ୍ମାନ 
 ପଦ୍ମଶ୍ରୀ ସମ୍ମାନ, ୨୦୧୫  
 ଜୟଦେବ ପୁରସ୍କାର - ରାଜ୍ୟ ସଂସ୍କୃତି ବିଭାଗ (ଜୀବନ ବ୍ୟାପି ଅବଦାନ ନିମନ୍ତେ )- ୨୦୦୪http://www.orissacinema.com/history/orissa-state-film-award.html
 ଓଡ଼ିଶା ସଙ୍ଗୀତ ନାଟକ ଏକାଡେମୀ ସମ୍ମାନ - ଓଡ଼ିଶା ରାଜ୍ୟ ସରକାର
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର,  ୨୦୦୬ 
 ଡି.ଲିଟ୍ - ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ http://www.thehindu.com/todays-paper/tp-national/tp-otherstates/article2779832.ece?css=print
 କବି ସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନ - ଓଡ଼ିଶା ସଙ୍ଗୀତ ନାଟକ ଏକାଡେମୀ - ୨୦୦୯https://www.batoi.com/360/odisha/2012/03/23/manimala-devi-prafulla-kar-conferred-with-kabi-samrat-upendra-bhanja-award/
 ସାରଳା ସମ୍ମାନ - ଇମ୍ଫା, ଭୁବନେଶ୍ୱର
 ଚଳଚ୍ଚିତ୍ର ଜଗତ ସମ୍ମାନ - ୧୯୭୭
 ନିତାଇ ପାଲିତ ସମ୍ମାନ 
 ବାଣୀଚିତ୍ର ସମ୍ମାନ
 ଫିଟଫାଟ ବାଇସ୍କୋପ ସମ୍ମାନ - ୨୦୧୧http://cinemasagar.com/award/8th-fitfat-biscope-awards-2011/
 ଅନମୋଲ ସଙ୍ଗୀତ ସଙ୍ଗୀତ ନିର୍ଦ୍ଦେଷକ ସମ୍ମାନ - ଓଡ଼ିଆ ଗୀତି କବୀ ସମାଜ
 ଡ୍ରିମସ୍ ଜୀବନ ବ୍ୟାପି ଅବଦାନ ନିମନ୍ତେ ସମ୍ମାନ - ଡ୍ରିମସ୍, ଟାଙ୍ଗୀ, କଟକ
 କଳିଙ୍ଗ ପ୍ରତିଭା ସମ୍ମାନ - ନର୍ମଦା ଚାରିଟେବୁଲ୍ ଟ୍ରଷ୍ଟ
 ଭୁବନେଶ୍ୱର ପୁସ୍ତକ ମେଳା ସମ୍ମାନ- ୨୦୧୨
 ଓଡ଼ିଶା ସୋସାଇଟି ଅଫ ଆମେରିକା
 ମାୟାଧର ମାନସିଂହ ଶତବାର୍ଷିକି ସମ୍ମାନ- ୨୦୦୬
 ରାଜଧାନୀ ଗୌରବ ସମ୍ମାନ - ୨୦୦୭
 ସ୍ୱର୍ଣ୍ଣ ସଂଜୀବନି ସମ୍ମାନ - ୨୦୦୮ 
 ସଂଗୀତ ସୁଧାକର ବାଳକୃଷ୍ଣ ଦାସ ସମ୍ମାନ - ଇଟିଭି ଚଳଚ୍ଚିତ୍ର ଉତ୍ସବ - ୨୦୧୦
 ପରମ୍ପରା ସମ୍ମାନ - ୨୦୧୨https://www.batoi.com/360/odisha/2012/03/31/prafulla-kar-asim-basu-bhagirathi-mohapatra-honored-with-parampara-samman-2012/
 କାଦମ୍ବିନି ସମ୍ମାନ - ୨୦୧୨http://www.thehindu.com/todays-paper/tp-national/tp-otherstates/article3590888.ece

 ଉପାଧି 
 ପଦ୍ମ କେଶରୀ - ଚିନ୍ତା ଓ ଚେତନା
 ସଙ୍ଗୀତ ଭୂଷଣ - ଉତ୍କଳ ଯୁବ ସାଂସ୍କୃତିକ ସଂଘ
 ଉତ୍କଳ ଜ୍ୟୋତି - କଳିଙ୍ଗ ସଂସ୍କୃତି
 ପଣ୍ଡିତ - ହଣ୍ଟସଭିଲେ କୀର୍ତନ ମଣ୍ଡଳି
 ସଙ୍ଗୀତ ସରସ୍ୱତୀ - ବାଳକୃଷ୍ଣ ଦାସ ଫାଉଣ୍ଡେସନ
 କଣ୍ଠ ରତ୍ନ - ବଳଦେବଜୀ ସେବକ ସଂଘ
 ବସନ୍ତ ସମ୍ମାନ - ରାଉରକେଲା ମ୍ୟୁଜିକ ସର୍କଲ
 ସଙ୍ଗୀତ ସର୍ମାଟ - ଏସ୍.ସି.ଏ.ଆର୍.ଟି, ଓଡ଼ିଶା
 ସଙ୍ଗୀତ ସନ୍ଧିପଣୀ - ଫ୍ରେଣ୍ଡସ କ୍ଳବ, କଟକ
 ସ୍ୱରବ୍ରହ୍ମ - ଶ୍ରୀ ଜଗନ୍ନାଥ ସଂସ୍କୃତି ଜାଗରଣ ପରିଷେଦ
 ସୁରକାଞ୍ଚନ - ମା କାଳିଖାଇ ଆଶ୍ରମ ପରିଚାଳନା ସମିତି, ଭୁବନେଶ୍ୱର
 ଉତ୍କଳ ଜ୍ୟୋତି - ସାରଳା ଆର୍ଟ ଏକାଡେମୀ, ଭୁବନେଶ୍ୱର

 ମୃତ୍ୟୁ 
ପ୍ରଫୁଲ୍ଲ କର ୨୦୨୨ ମସିହାର ଅପ୍ରେଲ ୧୭ ତାରିଖରେ ମୃତ୍ୟବରଣ କରିଥିଲେ । ସେ ତାଙ୍କ ଭୁବନେଶ୍ୱରସ୍ଥିତ ବାସଭବନରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୩ ବର୍ଷ ବୟସ ହୋଇଥିଲା ।

 ଆଧାର 

 ଅଧିକ ତଥ୍ୟ 
 
 ପ୍ରଫୁଲ୍ଲ କରଙ୍କ ଜୀବନୀ  
 ପ୍ରଫୁଲ୍ଲ କର, ପୁତ୍ର ମହାପ୍ରସାଦ କରଙ୍କ ସହ ସଙ୍ଗୀତ ପରିବେଷଣ ଅବସରରେ 

ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ସଙ୍ଗୀତକାର
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ